**NAVODILA ZA PRIPRAVO**

**AVTORSKEGA STROKOVNEGA ČLANKA**

**RAZPISANIH TEMATSKIH SKLOPOV ZA**

**ZBORNIK**

**ZBRANIH VSEBIN PROJEKTOV PROGRAMA EKOŠOLA**

**za šolsko leto 2021/2022**

* **Rok za oddajo prispevka: 31. maj 2022,** na elektronski naslov: [info@ekosola.si](mailto:info@ekosola.si)
* **Pogoji za objavo prispevka:**
* Da ne presega pet strani formata A4 (obseg 9.000 znakov s presledki)
* Da je strokovno pregledan in lektoriran (nelektoriranega prispevka ne bomo sprejeli).
* Vsebina naj bo pisana skladno z navodili.

**Za nasvete in strokovno pomoč se obrnite na** [info@ekosola.si](mailto:info@ekosola.si)**??????**

**NAMEN VSEBINE ZBORNIKA**

* Predstaviti okoljsko delovanje ustanove in rezultatov posamezne projektne vsebine programa Ekošole, ki so bile obravnavane skozi tematske sklope s področij krožnega gospodarstva, podnebnih sprememb, učinkovite rabe energije, biotske pestrosti, trajnostne mobilnosti, zmanjševanja zavržene hrane in dobrega počutja, ki so bili izvedeni v ekoakcijskem načrtu za OŠ in SŠ v šolskem letu 2021/2022.
* Prikazati možnosti različnih načinov uvajanja (učencev/dijakov) izobraževanja za trajnostni razvoj kot popestritev učnega načrta, medpredmetnega povezovanja in medsebojnega sodelovanja pedagoških in strokovnih sodelavcev .

**CILJI**

* Prikazati načine in metode raziskovalnega dela z učenci/dijaki.
* Seznaniti se z rezultati raziskovalnega dela okoljskih vsebin in prikaz celovitega pristopa, ki pripomore k večji ozaveščenosti in odgovornemu odnosu do okolja.
* Spoznati primere dobre pedagoške prakse.

**KOMU JE NAMENJEN ZBORNIK**

* Učiteljem in profesorjem kot didaktični pripomoček pri strokovnem delu.
* Širši strokovni javnosti kot doprinos k ozaveščanju o pomenu ekoloških vsebin skozi vsebin trajnostnega razvoja v programu Ekošola.

**NAVODILO AVTORJEM ZA PRIPRAVO PRISPEVKA**

* **Naslov prispevka v slovenskem jeziku** (pisava Calibri, velikost 16, krepko)
* **Ime in priimek, polni naziv ustanove** (pisava Calibri, velikost 12, krepko)
* **Elektronski naslov** (pisava Calibri, velikost 12)
* **Povzetek prispevka (od 7 do 10 stavkov) in ključne besede (do pet besed).**
* Pisava Calibri, velikost 12
* **Vsebina povzetka** (povzetek vsebuje glavne ugotovitve in sklep prispevka. Naj bo strukturiran, vsebuje nad do 200 besed in pisan v tretji osebi. V povzetku se ne citira.
* **Povzetek in ključne besede naj bodo v slovenščini in angleščini**
* **Naslov prispevka naj bo skladen z vsebino prispevka.**

**STRUKTURNI DELI PRISPEVKA**

* **UVOD PRISPEVKA (v uvodu izpostavite strokovna stališča, opredelite raziskovalni problem, namen in cilje…)**

V uvodu navedite glavni raziskovalni problem. Uporabite znanstvena spoznanja in koncepte aktualnih mednarodnih in domačih raziskav, ki so objavljena kot primeren vir. Obvezno je citiranje in povzemanje spoznanj raziskav. Na koncu opredelite namen in cilje raziskave.

* **METODE in MATERIALI/METODOLOGIJA (opredelitev metod, populacija in vzorec, tehnike zbiranja podatkov)**

Navedite uporabljeno raziskovalno obliko. Kje, kako in kdaj so se zbirali, spremljali podatki, s katerimi metodami so bili obdelani in analizirani rezultati …

* **REZULTATI**

Opišite najpomembnejše rezultate raziskave, ki odgovarjajo na raziskovalni problem. Pri kvantitativnih raziskavah je treba navesti vrednost rezultata in raven statistične značilnosti. Za predstavitev uporabite vizualni način prikazovanja informacij: grafi, tabele, preglednice, fotografije, skice.

* **DISKUSIJA/RAZPRAVA**

Vsebina razprave je razlaga, ki ovrednoti pomen posameznih rezultatov. Razpravljati je treba o ugotovitvah raziskave, navesti se smejo le zaključki, ki izhajajo iz podatkov, pridobljenih pri raziskavi. Navesti je treba tudi uporabnost ugotovitev in izpostaviti pomen nadaljnjih raziskav za boljše razumevanje raziskovalnega problema.

* **ZAKLJUČEK**

V njem strnite rezultate, ki ste jih pridobili skozi celoten raziskovalni proces. Osredotočite se na predstavitev in ugotovitev in sklepov ter jih ovrednotite glede na raziskovalni cilj. V zaključku nakažite tudi odprta vprašanja, ki so se porodila med raziskovanjem in nakazujejo nadaljnja raziskovanja.

* **LITERATURA**

V seznamu literature na koncu članka navedite avtorje po abecednem redu in vsa v besedilu citirana ali povzeta dela.

**PRIMER – VZOREC**

**Naslov prispevka** (Calibri, velikost 16, krepko)

**Ime in priimek** (Calibri, velikost 12, krepko) **Ustanova** (Calibri, velikost 12, krepko)elektronski.[naslov@gmail.com](mailto:naslov@gmail.com) (Calibri, velikost 12)

Namen projekta Talni živ žav okrog nas je, da so otroci s pomočjo ciljno vodenega opazovanja spoznali živali tal na svojih otroških igriščih v vrtcu in bližnji okolici od jeseni do pomladi. Gre za prvinske oblike odkrivanja, spoznavanja in razumevanja življenjskih dogajanj v in na tleh. Z opazovalno-raziskovalno dejavnostjo smo otrokom omogočili dejavnosti v njihovem okolju in spodbudili oblikovanje osnovnih pojmov, kot so prostor, čas, premikanje, gibanje, odnosi med živim in neživim okoljem. Na tej starostni stopnji smo skozi raziskovalne dejavnosti projekta namenili večjo pozornost veščinam in spretnostim. Opazovalno okolje in vsebine, v tem primeru so to živali tal, so zaživele pri načrtovanju naravoslovnih dejavnosti za opazovanje in raziskovanje z namenom, da so otroci doživeli naravo in naravne situacije, kar je vplivalo na rast njihove samoiniciativnosti in samozavesti.

**Ključne besede**: otrok, zgodnje otroštvo, raziskovalne dejavnosti, opazovanje, naravoslovne dejavnosti.

**Abstract**

The purpose of the project The Ground Life Around us is that with the help of the targeted guided observation, the children learned about the soil on their children's playgrounds in the kindergarten and the surrounding area from autumn to spring. These are the primary forms of discovery, getting to know and understanding life events in and on the ground. Through the observation and research activity, we enabled children to take action in their environment and stimulate the formation of basic concepts such as space, time, movement, relationships between living beings and inanimate environments. At this age level, we have paid more attention to skills through the research activities of the project. The observation environment and the content, in this case, the animals of the soil, have come to life in the planning of science-based activities for observation and research, with the aim of the children experiencing nature and natural situations, which have influenced the growth of their self-initiative and self-esteem.

**Key words**: child, early childhood, research activities, observation, natural sciences.

1. **UVOD** (Calibri 14, krepko, velike tiskane črke, oštevilčeno)

Besedilo prispevka naj ne bo daljše od štirih strani in na prispevek naj bo največ pet fotografij/slikovnega gradiva. (pisava calibri, velikost besedila 12, razmik 1.15, obojestranska poravnava).

1. **METODE**

**2. 1. Podnaslov** (Calibri 12, krepko, male tiskane črke, oštevilčeno)

1. **REZULTATI**
2. **RAZPRAVA**
3. **ZAKLJUČEK**
4. **LITERATURA**

Literaturo in vire ne številčite ali kako drugače označujte, temveč jih pišite vsako v novo vrsto.

Za navajanje referenc med besedilom in na koncu v seznamu zbrane literature se uporabi harvardski sistem citiranja (sistem avtor–datum)

<https://www.cobiss.si/oz/dokumenti/Citiranje_in_navajanje_literature.pdf>

Prispevek z vsemi zgoraj omenjenimi elementi naj ne bo daljši od petih strani (pisava Calibri, velikost besedila 12, razmik 1,15, obojestranska poravnava). Poglavja (velikost naslova: Calibri 14, krepko, oštevilčeno, velike tiskane črke) in podpoglavja (velikost naslova: Calibri 12, krepko, oštevilčeno, male tiskane črke) naj bodo označena.

Slikovno gradivo priložite v jpg.-ju in ga dodajajte v besedilo. Na prispevek naj bo največ pet fotografij/slikovnega gradiva.

**Pomembno: Če boste oddajali slikovno gradivo, na katerih so otroci/, vas prosimo, da ustrezno z zakonodajo uredite s starši dovoljenje za objavo v zborniku.**